section_heading: Real Madrid
paragraph_text: U prosincu 2006. potpisuje za madridski Real, a cijena je iznosila 13 milijuna €. Prethodnu ponudu od 10 milijuna € River je odbio.<ref> Za Real je debitirao u Kupu kralja protiv Betisa, a prvi pogodak postiže u El Madrileñu, gradskom derbiju protiv Atletica. Njegovim pogotkom za 2:1 protiv Osasune matematički je donio Realu 31. naslov pobjednika Primere u sezoni 2007./08.<ref> Četiri dana kasnije, Gonzalo postiže treći pogodak u pobjedi 4:1 protiv Barcelone.<ref> Najblistavija izvedba u bijelom dresu bila mu je ona protiv Malage gdje je u pobjedi 4:3 postigao sva četiri pogotka. U sezoni 2009./10. s 27 golova u Primeri bio je najbolji Realov strijelac i drugi strijelac lige iza Messija. Na SP 2010. u JAR-u postigao je jedini hat-trick na prvenstvu u utakmici protiv Južne Koreje. U lipnju iste godine produžuje ugovor s Realom do 2016. godine.<ref> U idućoj sezoni s Realom on postiže 5200. pogodak Reala u Primeri, a par dana kasnije Realov 700. gol u Ligi prvaka.<ref> Ubrzo mu otkrivaju herniju lumbalnog diska,<ref> pa on mora nakon operacije odležati 4 mjeseca. Nakon četiri mejseca vraća se u velikom stilu. U utakmici protiv Valencije (6:3 za Real) on postiže hat-trick i dvije asistencije. U sezoni 2011./12. u trojcu s Cristianom Ronaldom i Karimom Benzemom on ulazi u povijest kao najbolji napadački trio koji su za Real postigli skupa preko 110 golova u svim natjecanjima. Protiv Osasune je zabio svoj 100. pogodak u dresu Reala.